*Proiect*

 **GUVERNUL REPUBLICII MOLDOVA**

**HOTĂRÂRE nr. \_\_\_\_\_\_\_\_**

**din** \_\_\_\_\_\_\_\_\_\_\_\_\_\_\_\_**2024**

**Chișinău**

cu privire la modificarea unor hotărâri ale Guvernului

*(modernizarea reglementărilor aplicabile unor sisteme informaționale partajate)*

**------------------------------------------------------------------------**

În temeiul art. 22 din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44) și art. 6 din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂŞTE:

1. Regulamentul privind eliberarea actelor de identitate și evidența locuitorilor Republicii Moldova, aprobat prin Hotărârea Guvernului nr. 125/2013 (Monitorul Oficial al Republicii Moldova, 2013, nr. 36-40, art. 171), cu modificările ulterioare, se modifică după cum urmează:
2. punctul 2:

 definiția noțiunii „act de identitate de uz intern” după cuvintele „buletinele de identitate” se completează cu texul „ , buletinul de identitate digital”;

se completează cu textul:

„*buletin de identitate digital* - act de identitate, generat pe dispozitivul inteligent (telefon sau tabletă) al titularului, care conține, datele prevăzute la art. 3 alin. (5) din Legea nr. 273/1994 privind actele de identitate din sistemul naţional de paşapoarte, preluate în regim automatizat și în timp real din profilul persoanei din Registrul de stat al populației și, suplimentar, un identificator electronic (cod QR).”

1. la punctul 141 litera h) alineatul trei va avea următorul cuprins:

„Buletinul de identitate ce conţine mijloacele semnăturii electronice şi certificatele cheilor publice, precum și buletinul de identitate digital al cetățeanului Republicii Moldova nu se eliberează și, respectiv, nu se generează la solicitarea reprezentantului.”

1. la punctul 201 enunțul al doilea va avea următorul cuprins:

„Cetățeanul Republicii Moldova care deține concomitent buletinul de identitate al cetățeanului Republicii Moldova cu sau fără mijloacele semnăturii electronice şi certificatele cheilor publice și buletinul de identitate digital al cetățeanului Republicii Moldova se poate identifica cu unul din acestea, cu condiția că este valabil.”.

1. Regulamentul privind serviciul electronic guvernamental de autentificare şi control al accesului (MPass), aprobat prin Hotărârea Guvernului nr. 1090/2013 (Monitorul Oficial al Republicii Moldova, 2014, nr. 4-8, art. 2), cu modificările ulterioare, se modifică după cum urmează:
2. la punctul 18, cuvântul „avansată” se exclude;
3. la punctele 28 și 34, cuvintele „aprobat prin ordinul secretarului general al Guvernului” se substituie cu cuvintele „aprobate de posesorul serviciului MPass”;
4. la punctul 321, cuvintele „servicii de certificare în domeniul semnăturii electronice avansate calificate” se substituie cu cuvintele „servicii de încredere” și cuvintele „mecanismele semnăturii electronice avansate calificate” se substituie cu cuvintele „mecanismele semnăturii electronice”;
5. la punctul 33, cuvintele „aprobat de Cancelaria de Stat” se substituie cu cuvintele „aprobate de posesorul serviciului MPass”.
6. Regulamentul privind utilizarea și administrarea platformei de dezvoltare a serviciilor electronice (PDSE), aprobat prin Hotărârea Guvernului nr.717/2014 (Monitorul Oficial al Republicii Moldova, 2014, nr.261-267, art.765), cu modificările ulterioare, se modifică după cum urmează:
7. punctul 4 va avea următorul cuprins:

„4. Posesor al serviciilor electronice dedicate digitalizării segmentului de primă linie (front-office) dezvoltate pe baza PDSE este furnizorul serviciilor PDSE. Serviciile electronice dezvoltate pentru digitalizarea proceselor de business (back-office) ale beneficiarilor PDSE sunt transmise în posesia acestora.”;

1. la punctul 6, definiția noțiunii „platformă de dezvoltare a serviciilor electronice (PDSE)” se completează cu textul „dedicate digitalizării segmentului de primă linie (front-office) și ale proceselor de business (back-office)”;
2. punctul 7 se completează cu subpunctul 11) cu următorul cuprins:

„11) aprobă condițiile contractuale pentru prestarea serviciilor de mentenanță și dezvoltare continuă a serviciilor electronice dedicate digitalizării proceselor de business (back-office) ale beneficiarilor PDSE.”;

1. punctul 171 va avea următorul cuprins:

„171. Serviciile electronice dedicate digitalizării segmentului de primă linie (front-office) dezvoltate pe baza PDSE sunt parte componentă a portalului guvernamental al serviciilor publice și vor fi accesate prin intermediul acestuia.

Tariful pentru segmentul de primă linie (front-office) pentru serviciile cu plată dezvoltate pe baza PDSE constituie 20% din tariful aplicat de prestatorul serviciilor respective. Acest tarif se încasează în favoarea furnizorului serviciilor PDSE, pentru a asigura mentenanța și dezvoltarea continuă a serviciilor electronice dedicate digitalizării segmentului de primă linie (front-office).”;

1. se completează cu punctul 172 cu următorul cuprins:

„172. Furnizorul serviciilor PDSE poate asigura contra plată mentenanța și dezvoltarea continuă a serviciilor electronice dedicate digitalizării proceselor de business (back-office) ale beneficiarilor PDSE.”.

1. Regulamentul cu privire la modul de ținere a Registrului actelor permisive, aprobat prin Hotărârea Guvernului nr. 551/2018 (Monitorul Oficial al Republicii Moldova, 2018, nr.195-209, art.598), cu modificările ulterioare, se modifică după cum urmează:
2. punctul 10 se completează cu subpunctul 7) cu următorul cuprins:

„7) să presteze contra plată pentru registratorii RAP servicii de dezvoltare și configurare a formularelor electronice pentru depunerea cererilor și notificărilor.”

1. punctul 11 va avea următorul cuprins:

„11. Registratorii RAP sunt:

1) autoritățile administrației publice locale conform Legii nr. 231/2010 cu privire la comerțul interior;

2) autoritățile emitente de acte permisive indicate în Nomenclatorul actelor permisive eliberate de către autoritățile emitente persoanelor fizice și juridice pentru practicarea activității de întreprinzător (în continuare – Nomenclator), aprobat prin Legea nr. 160/2011 privind reglementarea prin autorizare a activității de întreprinzător, care introduc datele prevăzute la pct. 30, în legătură cu eliberarea actelor permisive indicate în Nomenclator și cu operarea NIAC sau cu alte acte/documente pe platforma SIA GEAP;

3) prestatorii de servicii publice conform Legii nr. 234/2021 cu privire la serviciile publice;

4) funcționarii împuterniciți să exercite funcțiile prevăzute de actele normative și să asigure, în limitele competenței, respectarea intereselor Guvernului în diferite domenii.”;

1. la punctul 12 enunțul al doilea se exclude.
2. Hotărârea Guvernului nr. 211/2019 privind platforma de interoperabilitate (MConnect) (Monitorul Oficial al Republicii Moldova, 2019, nr.132-138, art.254), cu modificările ulterioare, se modifică după cum urmează:
3. punctul 4:

după textul „autoritățile administrative autonome,” se completează cu textul „autoritățile administrației publice locale,”

se completează cu subpunctul 8) cu următorul cuprins:

„8) vor asigura rezoluțiunea contractelor încheiate direct cu persoanele fizice sau persoanele juridice de drept privat, care au ca obiect punerea la dispoziție/consumul de date, din momentul realizării schimbului de date prin intermediul platformei de interoperabilitate (MConnect), cu excepțiile stabilite de lege.”

1. Regulamentul privind modul de utilizare a platformei de interoperabilitate (MConnect):
2. punctul 3 se completează cu subpunctul 8) cu următorul cuprins:

„8) interpelare – solicitare de date efectuată de către consumatorul de date folosind o singură metodă de interpelare expusă de un furnizor de date.”;

1. punctul 5:

subpunctul 25) se abrogă;

se completează cu subpunctele 27) și 28) cu următorul cuprins:

„27) distribuie, în conformitate cu Legea nr. 142/2018 cu privire la schimbul de date și interoperabilitate, taxele pentru schimb de date percepute pentru volumul de date consumat de participanții privați la schimbul de date prin intermediul platformei MConnect;

28) oferă participanților la schimbul de date instrumente pentru vizualizarea informațiilor cu privire datele furnizate și/sau consumate de către aceștia prin intermediul platformei MConnect.”;

1. punctul 6 subpunctul 20) și punctul 8 subpunctul 26), după cuvintele „reziliază acordurile” se completează cu textul „/contractele”;
2. la punctul 12 enunțul al doilea se exclude;
3. la punctul 13, subpunctul 3) se abrogă;
4. punctul 22 se abrogă;
5. la punctul 47, textul „folosind dispozitivele de creare și/sau verificare a semnăturii electronice în conformitate cu Legea nr. 91/2014 privind semnătura electronică și documentul electronic,” se exclude;
6. la punctul 49 subpunctul 2), cuvintele „semnăturile electronice” se substituie cu cuvântul „certificatele”;
7. la punctul 58 enunțul al doilea va avea următorul cuprins:

„Taxa pentru schimbul de date se distribuie în conformitate cu Legea nr. 142/2018 cu privire la schimbul de date și interoperabilitate.”;

1. la punctul 61:

enunțul al doilea va avea următorul cuprins:

„Taxa pentru schimb de date se aplică per interpelare și constituie 0,25 lei.”;

tabelele 1 și 2 se exclud;

1. punctul 63 va avea următorul cuprins:

„63. Participantul privat achită lunar prin intermediul serviciului guvernamental de plăți electronice (MPay) taxa pentru schimb de date.”;

1. Hotărârea Guvernului nr.544/2019 cu privire la unele măsuri de organizare a procesului de achiziții în domeniul tehnologiei informației şi comunicațiilor (Monitorul Oficial al Republicii Moldova, 2019, nr.346-351, art.856), se modifică după cum urmează:
2. din denumire și din tot cuprinsul hotărârii și a metodologiei, cuvintele „și comunicații” la orice formă gramaticală, se exclud;
3. se completează cu punctul 31 cu următorul cuprins:

„31. Trezoreriile regionale ale Ministerului Finanțelor vor înregistra doar contractele de achiziții publice în domeniul tehnologiei informației care au fost întocmite în cadrul procedurilor de achiziție coordonate cu Instituţia publică „Agenţia de Guvernare Electronică”.”;

1. punctul 4:
2. cuvintele „și întreprinderile de stat” se exclud;
3. se completează cu subpunctul 7) cu următorul cuprins:

„7) vor crea și vor dezvolta infrastructuri, resurse și sisteme informaționale de stat, indiferent de sursele de finanțare, în coordonare cu Instituția publică „Agenția de Guvernare Electronică.”.

1. punctul 5 subpunctul 2) va avea următorul cuprins:

„2) avizarea propunerilor de bugetare a cheltuielilor în domeniul tehnologiei informației, prezentate în baza formularului standard, care face parte din circulara Ministerului Finanțelor privind Particularitățile de elaborare și prezentare a propunerilor de buget;”;

1. Metodologia de coordonare a achizițiilor în domeniul tehnologiei informației și comunicațiilor:
2. în denumire și pe tot parcursul textului metodologiei, acronimul „TIC” se substituie cu acronimul „TI”;
3. la punctul 2, cuvintele „ și întreprinderile de stat” se exclud;
4. punctul 3:

definițiile noțiunilor „achiziții TIC istorice”, „achiziții TIC finalizate”, „achiziții TIC în derulare” și „achiziții TIC viitoare” se exclud;

în tot cuprinsul tabelului, textul „500 mii” se substituie cu textul „400 mii”;

se completează cu o notă, cu următorul cuprins:

„**Notă.** Sumele expuse în tabel nu includ taxa pe valoare adăugată.”

1. se completează cu punctul 31 cu următorul cuprins:

„31. Achizițiile TI includ următoarele categorii de bunuri și servicii:

1. Servicii de design, dezvoltare, configurare, instalare, administrare sau mentenanță a sistemelor informaționale;
2. Echipamente specifice centrelor de date și servicii de livrare, configurare, lansare în regim de producție sau mentenanță a acestora;
3. Licențe pentru produse software sau abonamente la servicii software;
4. Stații de lucru, echipamente periferice (imprimante, centre multifuncționale, scanere și monitoare) și servicii de deservire a acestora.”;
5. punctele 4-6 se abrogă;
6. punctul 8 subpunctul 5) va avea următorul cuprins:

„5) pentru achizițiile din categoria de risc IV, după evaluarea ofertelor și stabilirea rezultatelor achiziției, vor asigura coordonarea cu Agenția a proiectului contractului ce urmează a fi încheiat.”.

1. Regulamentul privind modul de funcționare și utilizare a serviciului guvernamental de plăți electronice (MPay), aprobat prin Hotărârea Guvernului nr.712/2020 (Monitorul Oficial al Republicii Moldova, 2020, nr.267-271, art.879), cu modificările ulterioare, se modifică după cum urmează:
2. punctul 31 subpunctul 1:
3. la litera a), cuvintele „în favoarea CUT” se substituie cu cuvintele „în favoarea componentelor bugetului public național”;
4. la litera b), textul „persoane juridice de drept public, care nu se deservesc în CUT” se substituie cu cuvintele „instituții publice la autogestiune, veniturile cărora nu sunt parte a componentelor bugetului public național”;
5. punctul 32:
6. la subpunctul 1), cuvintele „restituite din CUT” se substituie cu cuvintele „restituite de la componentele bugetului public național”;
7. la subpunctul 2), textul „persoane juridice de drept public, care nu se deservesc în CUT” se substituie cu cuvintele „instituții publice la autogestiune, veniturile cărora nu sunt parte a componentelor bugetului public național”.
8. Hotărârea Guvernului nr. 169/2021 cu privire la Registrul de stat al serviciilor publice (Monitorul Oficial al Republicii Moldova, 2021, nr. 230-237, art. 436), cu modificările ulterioare, se modifică după cum urmează:
9. se completează cu punctul 61 cu următorul cuprins:

„61. Autoritățile și instituțiile publice, în conformitate cu prevederile Legii nr. 81/2004 cu privire la investițiile în activitatea de întreprinzător, vor asigura disponibilitatea în limba engleză în Registrul de stat al serviciilor publice a informațiilor, a formularelor, a instrucțiunilor, a cererilor și a altor documente necesare prestării serviciilor publice pentru activitățile investiționale și antreprenoriale.”;

1. anexa nr. 1:
2. punctul 8 se completează cu subpunctul 42) cu următorul cuprins:

„42) Legea nr. 81/2004 cu privire la investițiile în activitatea de întreprinzător;”

1. la punctul 20:

subpunctul 10) se completează cu textul „și contestațiilor”;

subpunctul 11) se abrogă;

1. la punctul 22 subpunctul 1) litera n) alineatul șase se abrogă;
2. punctul 44, după cuvântul „română” se completează cu textul „ , engleză”;
3. anexa nr. 2:
4. la punctul 4:

subpunctele 3) și 5) se abrogă;

subpunctul 4) după cuvintele „aprobă modelul fișei” se completează cu cuvintele „evenimentului de viață și a”;

1. punctul 5 subpunctul 10) se abrogă;
2. punctul 8 se completează cu subpunctul 7) cu următorul cuprins:

„7) să furnizeze posesorului RSSP informațiile de care dispune despre serviciile publice care sunt asociate unui eveniment de viață și care sunt necesare pentru înregistrarea acestuia;”;

1. punctul 9 se completează cu textul:

„Informațiile, formularele, instrucțiunile, cererile și alte documente plasate în RSSP necesare prestării serviciilor publice pentru activitățile investiționale și antreprenoriale vor fi disponibile și în limba engleză.”;

1. punctul 21 va avea următorul cuprins:

„21. Furnizarea serviciilor din SI RSSP se realizează la cererea registratorilor.”.

**Prim-ministru**  **DORIN RECEAN**

**Contrasemnează:**

**Viceprim-ministru,**

**ministrul dezvoltării economice și digitalizării Dumitru ALAIBA**